Műszaki irányelv

Információátadási szabályzat

Jóváhagyta:

Hajzer Károly

informatikai helyettes államtitkár

Tartalom

[Bevezetés 3](#_Toc485279254)

[Felhatalmazás 3](#_Toc485279255)

[A műszaki irányelv célja 3](#_Toc485279256)

[A műszaki irányelv hatálya 3](#_Toc485279257)

[Az informatikai együttműködésre vonatkozó alapelvek, előírások 3](#_Toc485279258)

[Az informatikai együttműködésre vonatkozó technikai alapkövetelmények 4](#_Toc485279259)

[Az adatkezelésre vonatkozó alapelvek, előírások 5](#_Toc485279260)

[Az információátadási szabályzat 6](#_Toc485279261)

## 

## Bevezetés

Jelen dokumentum összefoglalja az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvényben (a továbbiakban: E-ügyintézési törvény) meghatározott követelményeket, amelynek célja elősegíteni az elektronikus ügyintézést biztosító szervek, valamint a Kormány által kijelölt közfeladatot ellátó szervek (a továbbiakban együtt: együttműködő szervek) informatikai együttműködését, az informatikai együttműködés hatékonyságát, biztonságát, valamint javaslatot tenni az információátadási szabályzat struktúrájára, annak formai és tartalmi elemeire.

A műszaki irányelv nem befolyásolja az együttműködő szervek között az információk kérelmezésére, szolgáltatások igénybevételének engedélyezési eljárására vonatkozó ügyrend menetét. Az információkhoz való hozzáférési jogosultságot minden esetben jogszabály alapján a nyilvántartás vezetéséért felelős hatóság állapítja meg.

## Felhatalmazás

Az E-ügyintézési törvény 75. § (1) bekezdése meghatározza, hogy az Elektronikus Ügyintézési Felügyelet (a továbbiakban: Felügyelet) hatáskörébe tartozóan műszaki irányelvet fogad el és azt bárki számára ingyenesen és korlátozásmentesen hozzáférhető módon tesz közzé, többek között a 78. § (1) bekezdésében meghatározott területeken, így az információátadási szabályzat kialakítására vonatkozóan.

## A műszaki irányelv célja

A műszaki irányelv és az információátadási szabályzat megfelelő struktúrája, tartalma biztosítja, hogy az együttműködő szerv az informatikai együttműködés kialakítása, megvalósítása során megfelelő figyelmet fordítson minden kérdéskörre, ami elengedhetetlen ahhoz, hogy az információátadás jogszerű, működőképes, üzembiztos és biztonságos legyen.

## A műszaki irányelv hatálya

A műszaki irányelvet az együttműködő szerveknek az E-ügyintézési törvényben és más jogszabályban előírt, vagy lehetővé tett egymás közötti kapcsolattartására, információátadásaira, valamint az egymás közötti információátadással járó ügyek intézésére és az eljárások során érvényesülő informatikai együttműködésére kell alkalmazni.

## Az informatikai együttműködésre vonatkozó alapelvek, előírások

Az együttműködő szerv az ügy elintézéséhez vagy a feladatának ellátásához szükséges, más együttműködő szervnél keletkezett, vagy más együttműködő szerv által már beszerzett információt, döntést, nyilatkozatot az ügyfél terhelése nélkül maga kell, hogy beszerezze a másik együttműködő szervtől.

Az együttműködő szervek – ha azt törvény nem zárja ki – egymással elektronikus úton kommunikálnak.

Az együttműködő szervek az elektronikus információs rendszerüket úgy kötelesek kialakítani, vagy meglévő rendszerüket úgy kell fejleszteniük, hogy az alkalmas legyen az informatikai együttműködésük megvalósítására.

Az együttműködő szervek az informatikai együttműködés során a kockázatokkal és a költségekkel arányos, információbiztonsági követelményeknek megfelelő megoldást kell, hogy alkalmazzák.

Az informatikai együttműködés - az igazoltan felmerülő költségek jogszabályban előírt megtérítésén felül - fő szabályként nem köthető ellenérték fizetéséhez

Az informatikai együttműködés során az E-ügyintézési törvény rendelkezéseit a személyes adatok kezelésére vonatkozó más törvényekben meghatározott szabályok betartásával kell alkalmazni.

Az ügyfél kérelmére, kezdeményezésére indult ügyben az együttműködő szervnél rendelkezésre álló, az ügy elintézéséhez szükséges személyes adat tekintetében az ügyfél hozzájárulását vélelmezni kell a személyes adatnak az eljáró elektronikus ügyintézést biztosító szerv részére történő továbbításához, valamint az e szerv általi, az ügy elintézéséhez szükséges és elégséges kezeléséhez, ha az elektronikus ügyintézést biztosító szerv az adatkezeléssel kapcsolatos lényeges körülményekről az ügyfelet az információs önrendelkezési jogról és az információszabadságról szóló 2011. évi CXII. törvénynek (a továbbiakban: Infotv.) megfelelő módon tájékoztatta.

Az együttműködő szerv köteles biztosítani, hogy az érintett személy a személyes adatainak forrásáról és továbbításáról tájékoztatást kaphasson.

## Az informatikai együttműködésre vonatkozó technikai alapkövetelmények

Az együttműködő szervek az ügyek elintézése, feladataik ellátása érdekében megvalósított informatikai együttműködésük során elsősorban a teljes együttműködési folyamatot támogató megoldásokat kell hogy alkalmazzanak, ha azt törvény nem zárja ki.

Az együttműködő szerv az informatikai együttműködést nem kötheti indokolatlanul valamely meghatározott hírközlési szolgáltatás, műszaki megvalósítás vagy megoldás alkalmazásához, kivéve, ha az a vele együttműködő szerv vagy szervek számára sem közvetlen, sem közvetett költséggel nem jár.

Az együttműködő szerv az elektronikus információs rendszerét úgy köteles kialakítani, fejleszteni és működtetni, hogy az az informatikai együttműködés megvalósításához

* szükséges mértékben megfeleljen az állami és önkormányzati szervek elektronikus információbiztonságáról szóló törvény technológiai biztonsági, valamint a biztonságos információs eszközökre, termékekre, továbbá a biztonsági osztályba és biztonsági szintbe sorolásra vonatkozó követelményekről szóló végrehajtási rendeletében meghatározott követelményeknek,
* szükséges körben olyan szabványokon és műszaki megoldásokon alapuljon, amelyek más együttműködő szervek számára is hozzáférhetőek,
* szükséges körben alkalmas legyen a szabályozott és központi elektronikus ügyintézési szolgáltatásokkal való együttműködésre,
* szükséges szolgáltatásainak az E-ügyintézési törvény végrehajtására kiadott rendeletben meghatározottak szerinti rendelkezésre állását biztosítani tudja,
* szükséges módosításokat, fejlesztéseket ne akadályozza, valamint
* szükséges technikai megoldások más közfeladatot ellátó szervek általi újrahasznosíthatóságát a fenti követelmények sérelme nélkül biztosítsa.

Az együttműködő szerv minden olyan tervezhető technikai tevékenységet, amely az informatikai együttműködés korlátozását vagy szünetelését eredményezi, köteles olyan időszakra ütemezni, amelyben a szünetelés az ügyek intézése és a közfeladatok teljesítése során a lehető legkisebb fennakadást okozza.

Az együttműködő szerv minden olyan előre tervezett technikai tevékenységről köteles az együttműködő szerveket és a Felügyeletet legalább 5 nappal előbb tájékoztatni, amely az informatikai együttműködés korlátozását vagy akadályozását eredményezi.

Az informatikai együttműködést korlátozó vagy akadályozó üzemzavart az együttműködő szerveknek haladéktalanul jelezni kell, azt haladéktalanul el kell hárítani, és az együttműködő szervek részére a más úton történő együttműködés lehetőségeit, egyidejű tájékoztatásuk mellett biztosítani kell.

## Az adatkezelésre vonatkozó alapelvek, előírások

Személyes adat kizárólag meghatározott célból, jog gyakorlása és kötelezettség teljesítése érdekében kezelhető. Az adatkezelésnek minden szakaszában meg kell felelnie az adatkezelés céljának, az adatok felvételének és kezelésének tisztességesnek és törvényesnek kell lennie.

Csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas. A személyes adat csak a cél megvalósulásához szükséges mértékben és ideig kezelhető.

A személyes adat az adatkezelés során mindaddig megőrzi e minőségét, amíg kapcsolata az érintettel helyreállítható. Az érintettel akkor helyreállítható a kapcsolat, ha az adatkezelő rendelkezik azokkal a technikai feltételekkel, amelyek a helyreállításhoz szükségesek.

Az adatkezelés során biztosítani kell az adatok pontosságát, teljességét és – ha az adatkezelés céljára tekintettel szükséges – naprakészségét, valamint azt, hogy az érintettet csak az adatkezelés céljához szükséges ideig lehessen azonosítani.

Az adatkezelő, illetve tevékenységi körében az adatfeldolgozó köteles gondoskodni az adatok biztonságáról, köteles továbbá megtenni azokat a technikai és szervezési intézkedéseket, és kialakítani azokat az eljárási szabályokat, amelyek az Infotv., valamint az egyéb adat- és titokvédelmi szabályok érvényre juttatásához szükségesek.

Az adatokat megfelelő intézkedésekkel védeni kell különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés, továbbá az alkalmazott technika megváltozásából fakadó hozzáférhetetlenné válás ellen.

A különböző nyilvántartásokban elektronikusan kezelt adatállományok védelme érdekében megfelelő technikai megoldással biztosítani kell, hogy a nyilvántartásokban tárolt adatok – kivéve ha azt törvény lehetővé teszi – közvetlenül ne legyenek összekapcsolhatók és az érintetthez rendelhetők.

A személyes adatok automatizált feldolgozása során az adatkezelő és az adatfeldolgozó további intézkedésekkel biztosítani köteles

* a jogosulatlan adatbevitel megakadályozását;
* az automatikus adatfeldolgozó rendszerek jogosulatlan személyek általi, adatátviteli berendezés segítségével történő használatának megakadályozását;
* annak ellenőrizhetőségét és megállapíthatóságát, hogy a személyes adatokat adatátviteli berendezés alkalmazásával mely szerveknek továbbították vagy továbbíthatják;
* annak ellenőrizhetőségét és megállapíthatóságát, hogy mely személyes adatokat, mikor és ki vitt be az automatikus adatfeldolgozó rendszerekbe;
* a telepített rendszerek üzemzavar esetén történő helyreállíthatóságát és
* azt, hogy az automatizált feldolgozás során fellépő hibákról jelentés készüljön.

Az adatkezelőnek és az adatfeldolgozónak az adatok biztonságát szolgáló intézkedések meghatározásakor és alkalmazásakor tekintettel kell lennie a technika mindenkori fejlettségére. Több lehetséges adatkezelési megoldás közül azt kell választani, amely a személyes adatok magasabb szintű védelmét biztosítja, kivéve, ha az aránytalan nehézséget jelentene az adatkezelőnek.

Az együttműködő szerv köteles az Infotv. előírásai szerint eljárni az elektronikus szolgáltatás nyújtása valamint az elektronikus információátadás során.

## Az információátadási szabályzat

A műszaki irányelv tartalmaz egy magyarázatokkal ellátott információátadási szabályzat mintát (a továbbiakban: Minta), melynek alkalmazása ajánlott az együttműködő szervek számára a Felügyelettel történő hatékony együttműködés érdekében.

A Felügyelet a Mintában meghatározott tartalmi és strukturális elemek meglétét elvárja, a formai elemek a dokumentum kezelhetőségét javítják, de nem bírálják felül a szabályzatot kidolgozó szerv által alkalmazott formai elemek használatának kötelezettségét.

Amennyiben valamely strukturális vagy tartalmi elem nem értelmezhető, ez esetben is elvárás, hogy az szerepeljen a szabályzatban. Természetesen ebben az esetben egyértelműen jelölni kell, hogy az adott elem nem értelmezhető.

A szabályzat sablonban megjelölésre kerültek az információátadási szabályzat azon részei, melyek esetében jelölhető, hogy a nyilvános közzététel veszélyezteti az információbiztonságot. A „Nem nyilvános” megjelölés alkalmazásához ezen pontok esetében indoklás szükséges.

A Minta alapján megfelelően kialakított információátadási szabályzat lehetővé teszi az Felügyelet számára az együttműködésre vonatkozó bejelentések hatékony feldolgozását, valamint növeli a Felügyelet hatékonyságát egyéb, az elektronikus ügyintézéssel kapcsolatos felügyeleti tevékenysége során.

**INFORMÁCIÓÁTADÁSI SZABÁLYZAT**

<együttműködő szerv neve>

Tartalom

[I. Általános rész – az együttműködő szerv és az információátadási szabályzat alapadatai 9](#_Toc485279262)

[1. Az együttműködő szerv alapadatai 9](#_Toc485279263)

[2. Az információátadási szabályzat alapadatai 9](#_Toc485279264)

[2.1. Egységes információátadási szabályzat alapadatai 9](#_Toc485279265)

[2.2. Egyedi információátadási szabályzat alapadatai 9](#_Toc485279266)

[II. Különös rész – az egyes nyilvántartások és a hozzájuk tartozó adatátadási felületek adatai 11](#_Toc485279267)

[1. Együttműködő szerv szakterületei (ügycsoportjai) 11](#_Toc485279268)

[2. Együttműködő szerv <konkrét1> szakterülete 11](#_Toc485279269)

[2.1. Információforrások regisztere tartalma 11](#_Toc485279270)

[2.1.1. Az együttműködő szervnél rendelkezésre álló dokumentumok felsorolása 11](#_Toc485279271)

[2.1.2. Nyilvántartások összefoglaló táblázata 12](#_Toc485279272)

[2.1.3. A nyilvántartások által közhitelesen nyilvántartott adatok köre 12](#_Toc485279273)

[2.1.4. A nyilvántartások által közhitelesnek nem minősülő, egyéb nyilvántartott adatok köre 13](#_Toc485279274)

[2.1.5. Az információátadási felületek, szolgáltatások 14](#_Toc485279275)

[2.1.5.1. Az információátadási felületek összefoglaló táblázata 14](#_Toc485279276)

[2.1.5.2. <ID1> elektronikus információátadási felület, szolgáltatás műszaki leírása 15](#_Toc485279277)

[2.1.5.2.1. Az elektronikus információátadási felületen keresztül átadható adatok, információk köre, leírása 15](#_Toc485279278)

[2.1.5.2.2. Az adatátadás igénylésének és teljesítésének feltételei 15](#_Toc485279279)

[2.1.5.2.3. Az informatikai együttműködési szolgáltatás (adatátadás) rendelkezésre állása 16](#_Toc485279280)

[2.1.5.2.4. Az átadott információ hitelességének biztosítása 16](#_Toc485279281)

[2.1.5.2.5. Az információátadás kezdeményezésének leírása elsődleges adat változása esetén 16](#_Toc485279282)

[2.1.5.3. <ID1> elektronikus információátadási felület, szolgáltatás ügyrendi leírása 17](#_Toc485279283)

[2.1.5.3.1. Az információátadási szabályzat módosítása esetén követendő eljárás, ezen belül az információátadási szolgáltatás igénybevevői tájékoztatásának rendje 17](#_Toc485279284)

[2.1.5.3.2. Az információátadási szolgáltatás megszüntetetésének rendje 17](#_Toc485279285)

# Általános rész – az együttműködő szerv és az információátadási szabályzat alapadatai

## Az együttműködő szerv alapadatai

|  |  |
| --- | --- |
| Hivatalos teljes név |  |
| Adószám |  |

## Az információátadási szabályzat alapadatai

Az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (a továbbiakban: E-ügyintézési tv.) 67. § (1) bekezdése szerint az azonos hatáskörű területi államigazgatási szervek tekintetében az irányító államigazgatási szerv, területi kamarák tekintetében az országos kamara, e szervekre kiterjedő hatállyal egységes információátadási szabályzatot fogadhat el.

***Ha az együttműködő szervet irányító államigazgatási szerv, vagy – területi kamarák esetében az országos kamara részéről sor került egységes információátadási szabályzat elfogadására, a 2.1. pont kitöltését kérjük.***

***Ha az együttműködő szerv rendelkezik egyedi információátadási szabályzattal, a 2.2. pont kitöltését kérjük.***

***Ha az együttműködő szervet irányító államigazgatási szerv, vagy – területi kamarák esetében az országos kamara részéről sor került egységes információátadási szabályzat elfogadására, és az együttműködő szerv rendelkezik – az egységes információátadási szabályzat mellett – egyedi információátadási szabályzattal, akkor a 2.1. és 2.2. pontok együttes kitöltését kérjük.***

|  |  |
| --- | --- |
| Az információátadási szabályzat egységes/egyedi jellegének megjelölése | |
| Egységes | Egyedi |

### Egységes információátadási szabályzat alapadatai

|  |  |
| --- | --- |
| Egységes információátadási szabályzat megnevezése |  |
| Az egységes információátadási szabályzatot kiadó szerv megnevezése |  |
| Verzió |  |
| Kiadás dátuma |  |
| Hatályosság kezdete |  |

### Egyedi információátadási szabályzat alapadatai

|  |  |
| --- | --- |
| Egyedi információátadási szabályzat megnevezése |  |
| Verzió |  |
| Kiadás dátuma |  |
| Hatályosság kezdete |  |
| Irányító államigazgatási szerv/országos kamara vezetőjének jóváhagyása | Igen/Nem |

***Ha az irányító államigazgatási szerv, vagy területi kamarák esetében az országos kamara részéről nem került sor egységes információátadási szabályzat elfogadására, vagy az együttműködő szerv az egységes mellett egyedi információátadási szabályzattal is rendelkezik, kérjük itt nyilatkozzon arról, hogy az egyedi információátadási szabályzat jóváhagyása az irányító államigazgatási szerv, vagy területi kamarák esetében az országos kamara részéről megtörtént-e.***

# Különös rész – az egyes nyilvántartások és a hozzájuk tartozó adatátadási felületek adatai

## Együttműködő szerv szakterületei (ügycsoportjai)

* <konkrét1> szakterület ,
* <konkrét2> szakterület,
* <konkrét3> szakterület,
* <konkrét4> szakterület.

***Az együttműködő szerv szervezeti és működési szabályzata, vagy létesítő okirata alapján kérjük kitölteni (pl.: önkormányzat esetében önkormányzati adóigazgatás).***

## Együttműködő szerv <konkrét1> szakterülete

### 2.1. Információforrások regiszterének tartalma

#### 2.1.1. Az együttműködő szervnél rendelkezésre álló dokumentumok felsorolása

***Az II. fejezet 1. pontban megjelölt szakterületen (ügycsoportban) elektronikusan intézhető ügyek kapcsán keletkező dokumentumok (iratok) tárgyának megjelölése szükséges, különös tekintettel az E-ügyintézési tv. 65. § (3) bekezdésében foglaltakra (az iratok csatolása nem szükséges).***

* az iratok kezelését elrendelő jogszabályi rendelkezés megjelölése:
* az együttműködő szerv hatásköri feladatainak felsorolása (milyen ügyben hoz döntést):
* kiadott szakhatósági állásfoglalások tárgyának felsorolása (milyen ügyben ad ki szakhatósági állásfoglalást):
* szerződési kötelezettség(ek) felsorolása (azon szerződések tárgya, amelyek tekintetében jogszabály szerződéskötési kötelezettséget ír elő).

#### 2.1.2. Nyilvántartások összefoglaló táblázata

*A táblázat célja, hogy felsorolja az együttműködő szerv által a megjelölt ügycsoportban kezelt* ***nyilvántartásokat****.*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nyilvántartás megnevezése | Nyilvántartás leírása | Nyilvános  (Igen/Részben/Nem) | | Közzététel helye | Közhiteles  (Igen/Részben/Nem) | | | Jogszabályi hivatkozás |
| A nyilvántartás együttműködő szervnél használt megnevezése | A nyilvántartás tartalmának/céljának leírása |  |  | | |  | A nyilvántartást elrendelő jogszabály meghatározása | |
|  |  |  |  | | |  |  | |

***A táblázat kitöltése során kérjük, legyenek figyelemmel az elektronikus ügyintézés részletszabályairól szóló 451/2016. (XII. 19.) Korm. rendelet 151. § (1) bekezdésének e) pontjában foglaltakra.***

#### 2.1.3. A nyilvántartások által közhitelesen nyilvántartott adatok köre

*A táblázat célja, hogy felsorolja az együttműködő szerv által kezelt nyilvántartás* ***közhiteles adatait.***

|  |  |  |  |  |  |
| --- | --- | --- | --- | --- | --- |
| Közhiteles adat rövid, köznapi neve | Közhiteles adat jogszabályi megnevezése, értelmezése | Nyilvános (I/N) | Átadható (I/N) | Átadható esetén az átadás módja  (Egyszerű/Automatikus) | Melyik nyilvántartásban szerepel |
| Az adat tartalmának leírása |  |  |  |  | *itt a 2.1.2. pont 1. oszlopában megadott megnevezést kérjük szerepeltetni* |
|  |  |  |  |  |  |

***A táblázat kitöltése során kérjük, legyenek figyelemmel az elektronikus ügyintézés részletszabályairól szóló 451/2016. (XII. 19.) Korm. rendelet 151. § (1) bekezdésének e) pontjában foglaltakra.***

#### 2.1.4. A nyilvántartások által közhitelesnek nem minősülő, egyéb nyilvántartott adatok köre

*A táblázat célja, hogy felsorolja az együttműködő szerv által kezelt nyilvántartások* ***közhitelesnek nem minősülő adatait****.*

|  |  |  |  |  |  |  |  |
| --- | --- | --- | --- | --- | --- | --- | --- |
| Adat rövid, köznapi neve | Adat jogszabályi megnevezése, értelmezése | Elsődleges/Másodlagos | Másodlagos esetén az elsődleges forrás jelölése | Nyilvános (I/N) | Átadható (I/N) | Átadható esetén az átadás módja  (Egyszerű/  Automatikus) | Melyik nyilvántartásban szerepel |
| Az adat tartalmának leírása |  |  |  |  |  |  | itt a 2.1.2. pont 1. oszlopában megadott megnevezést kérjük szerepeltetni |
|  |  |  |  |  |  |  |  |

***A táblázat kitöltése során kérjük, legyenek figyelemmel az elektronikus ügyintézés részletszabályairól szóló 451/2016. (XII. 19.) Korm. rendelet 151. § (1) bekezdésének e) pontjában foglaltakra.***

#### 2.1.5. Az információátadási felületek, szolgáltatások

Az együttműködő szerv által a 2.1. fejezetben ismertetett információk, adatok elektronikus úton való átadási formáját, technikai, technológiai megoldását felső szinten bemutató, összefoglaló fejezet.

##### 2.1.5.1. Az információátadási felületek összefoglaló táblázata

***A fejezet kitöltése során kérjük, legyenek figyelemmel az elektronikus ügyintézés részletszabályairól szóló 451/2016. (XII. 19.) Korm. rendelet 151. § (1) bekezdésének e) pontjában foglaltakra.***

A táblázat az információátadási felületek általános adatait tartalmazza, amelyeken keresztül az együttműködő szerv információkat nyújthat.

|  |  |  |  |  |
| --- | --- | --- | --- | --- |
| Azonosító | Együttműködés formája | Gyakoriság | Nyilvános/Nem nyilvános | Nem nyilvános esetén a jelölés indoklása |
| a felület, szolgáltatás egyedi azonosítója (ID1,…, IDn) | * egyszerű, * automatikus | * real-time, * szakaszos (időszakonkénti, az időszak megadásával), * eseményalapú, * egyszeri/ismétlődő |  |  |
|  |  |  |  |  |

***Az információátadási felület azonosítójára hivatkozva kell megadni a 2.1.5.2. fejezetben az egyes információátadási felületek részletes adatait***

##### 2.1.5.3. <ID1> elektronikus információátadási felület, szolgáltatás műszaki leírása

**A fejezetben feltüntetett adatok nyilvánossága**: Nyilvános / Nem nyilvános

***„Nem nyilvános” jelölés esetén annak indoklása:***

***A fejezet kitöltése során kérjük, legyenek figyelemmel az elektronikus ügyintézés részletszabályairól szóló 451/2016. (XII. 19.) Korm. rendelet 151. § (1) bekezdésének e) pontjában foglaltakra.***

###### 2.1.5.2.1. Az elektronikus információátadási felületen keresztül átadható adatok, információk köre, leírása

Az elektronikus információátadási felületen keresztül átadható adatok ismertetése.

*Minden egyes leíró adatra vonatkozóan minimálisan az alábbiakat szükséges megadni:*

|  |  |  |  |  |  |
| --- | --- | --- | --- | --- | --- |
| Leíró adat (adatmező) megnevezése | Adat típusa | Adat hossza | Adat formátuma | Kötelezően átadandó adat?  (I/N) | Egyéb tartalmi, kezelési információk |
| Az adat- és iratmegnevezések jegyzékében foglalt megnevezés szerint, minden egyes leíró adatra vonatkozóan | * szöveges * numerikus egész * numerikus valós * dátum * időpont * dátum és időpont * logikai | releváns adattípus esetén kitöltendő | adatátadás szempontjából releváns esetben kitöltendő |  | értelmezési tartomány meghatározása,  értékkészlet alapú adat stb. |
|  |  |  |  |  |  |

***Az adat-és iratmegnevezések jegyzéke felmenő rendszerben készülő elektronikus jegyzék, amely az informatikai együttműködés szempontjából jelentőséggel bíró információk körét, valamint azok megnevezését tartalmazza.***

***Az adat- és iratmegnevezések jegyzékének kiinduló adattartalmát a Felügyelet a központi címregiszter, a polgárok személyi adatainak és lakcímének nyilvántartása, az ingatlan-nyilvántartás, az elektronikus anyakönyvi nyilvántartás és az egészségbiztosítási nyilvántartás adatai alapján állapítja meg.***

###### 2.1.5.2.2. Az adatátadás igénylésének és teljesítésének feltételei

Ez a fejezet ismerteti a szolgáltatás igénylésének részleteit, így különösen az igénylőre vonatkozó esetleges korlátozásokat, az igénylés módjának meghatározását, az igényléshez kapcsolódó esetleges engedélyezési eljárások leírását, valamint itt szükséges meghatározni az információ kézbesítettségének időpontját.

Ide kell feltüntetni azt is, hogy az adott információ átadását – egyszerű információátadás esetén – milyen hivatalos elérhetőségen lehet kérni.

Itt szükséges jelezni, hogy az automatikus információátadás a Központi Kormányzati Szolgáltatás Buszon vagy más interfészen keresztül valósítható meg.

###### 2.1.5.2.3. Az informatikai együttműködési szolgáltatás (adatátadás) rendelkezésre állása

Ez a fejezet a rendelkezésre állásra vonatkozó alábbi adatokat tartalmazza:

* a rendelkezésre állás vállalt célértéke,
* a rendelkezésre állás számításának módja,
* a rendelkezésre állást érintő események kezelési eljárásának leírása.

***Amennyiben az egyes információátadási szolgáltatásokra eltérő rendelkezésre állási értékek vonatkoznak, a fenti adatokat szolgáltatásonként kell kifejteni (a szolgáltatás egyértelmű azonosítása mellett).***

###### 2.1.5.2.4. Az átadott információ hitelességének biztosítása

Tartalmazza az információátadási szolgáltatás keretében átvehető információk hitelességét biztosító ügyviteli, ellenőrzési és adattisztítási megoldások összefoglaló leírását. Minimálisan az alábbi adatokra kell kitérni:

* ügyviteli eljárások leírása,
* ellenőrzési eljárások leírása,
* adattisztítási megoldások leírása.

***Amennyiben az egyes információátadási szolgáltatásokra eltérő eljárások vonatkoznak, a fenti adatokat szolgáltatásonként kell kifejteni (a szolgáltatás egyértelmű azonosítása mellett).***

###### 2.1.5.2.5. Az információátadás kezdeményezésének leírása elsődleges adat változása esetén

Amennyiben az együttműködő szerv meghatározott információk esetében elsődleges információforrás, a szabályzat ezen részében ki kell térni az információ megváltozása esetén az információátadás kezdeményezésének leírására, annak érdekében, hogy az igénybe vevő szervek a megváltozott információról tudomást szerezzenek.

***Az információátadás kezdeményezésének leírása információ-átadó felületenként eltérhet, ezért a leírásokban az információátadási felület azonosítóját kell használni a 2.1.5.1. fejezetben meghatározottak alapján.***

##### 2.1.5.3. <ID1> elektronikus információátadási felület, szolgáltatás ügyrendi leírása

###### 2.1.5.3.1. Az információátadási szabályzat módosítása esetén követendő eljárás, ezen belül az információátadási szolgáltatás igénybevevői tájékoztatásának rendje

Ez a fejezet ismerteti információátadási szabályzat módosítása esetén követendő eljárás részleteit, valamint az információátadási szolgáltatás igénybevevői tájékoztatásának rendjét.

###### 2.1.5.3.2. Az információátadási szolgáltatás megszüntetetésének rendje

Ez a fejezet ismerteti a szolgáltatás megszüntetése rendjének részleteit.

***Ha az együttműködő szerv több nyilvántartást vezet, akkor valamennyi nyilvántartás és a hozzájuk tartozó elektronikus információátadási felület adatait kérjük megadni.***